Jacques Thönissen

Jacques Jan Baptist Thönissen (☆ 22 di januari 1939 na Herten (Limburg) - † 10 di juni 2023 na Aruba) tabata un maestro, escritor y escritor di buki hubenil  Arubiano.  E tabata skirbi na Hulandes.

 Biografia 
Jacques Thönissen a nace na Hulanda; na 1962 el a muda pa Aruba unda el a traha te su pension como docente Spaño y despues como director di Sint-Augustinus-mavo na San Nicolas. Durante su carera den enseňansa caba el a cuminsa cu skirbimento. Banda di skirbimento e tabata duna les di Papiamento y Hulandes.

Aruba tabata e escena di su prome novelanan den cual el a describi hopi aspecto tipico di e bida insular. Na 1998 el a debuta cu Tranen om de ara, un novela den cual e ta boga pa mantene e balornan tradicional Arubano di antaño y pa para e crecemento economico no-planea y sin restriccion. Su novelanan Devah y Sarah, de Zwarte Madonna a tuma un otro rumbo cu un storia desaroya pa gran parti den Europa.  Desde 2000 el a skirbi tambe bukinan pa mucha y hoben. Su prome buki di mucha tabata Shon shoco weet raad (2001), sigui pa Als dieren praten konden (2002), Spoken schurken en goudzoekers (2006) y De avonturen van Cado Cododo (2008). E ultimo dos buki di mucha a wordo traduci na Papiamento pa Philomena Wong. Na 2019 el a publica riba su mes un coleccion di haiku Arubano tocante e naturalesa y hende di Aruba.

Thönissen a fayece dia 10 di juni 2023 na Aruba na e edad di 84 aña.Obituario, Arubanative.com, 12 juni 2023 

 Obra 
 1998 - Tranen om de ara, ISBN 90-5429-103-6 
 2000 - Eilandzigeuner, ISBN 90-5429-141-9  
 2001 - Shon shoco weet raad, ISBN  99904 82 05 5
 2002 - Als dieren praten konden / si bestia por a papia (traduccion dor di Unoca)
 2004 - De roep van de troepiaal, Conserve, ISBN 90-5429-196-6  
 2006 - Spoken schurken en goudzoekers / Spoki, bandido y buscadonan di oro 
 2008 - De avonturen van Cado Cododo / E aventuranan di Cado Cododo 
 2010 - Devah, ISBN 978-90-6265-652-3
 2012 - Onder de watapana
 2015 - Sarah, de Zwarte Madonna, ISBN  978 90 6265 889 3
 2019 - Versteende liefde, ISBN 978-90-6265-773-5

 Mira tambe 
 Literatura di Caribe Hulandes
 Literatura hubenil di Caribe Hulandes
  Autornan di Caribe Hulandes

Category:Eskritor
Category:Hende
Category:Aruba